als_Latn dik_Latn sna_Latn
Shërbimet si eBay mund të përdoren për të blerë gjëra të ndryshme në internet. Ju mund të gjeni pajisje të përdorura, veshje, bizhuteri, pjesë makine etj, por, a mund të blini një hamburger? Në Indi kjo do të jetë e mundur falë dyqanit Burger King, i cili ka vendosur t’i shesë hamburgerët në internet.
Porositja e ushqimit nëpërmjet internetit nuk është ndonjë gjë e re, por të porosisësh ushqim nëpërmjet eBay-t është një mënyrë shumë interesante. Burger King do të marrë këtë nismë në Indi gjatë këtij muaji, ku do të ofrojë hamburgerë me lloje të ndryshme mishi.
Nëpërmjet eBay-t mund të blini një kupon me të cilin pastaj mund të shkoni tek dyqani Burger King në Nju Delhi dhe të merrni hamburgerin tuaj. Kjo quhet si para-porositje e hamburgerit. Kjo është një mënyrë interesante për marketing, që me siguri do të tërheqë vëmendjen e shumë klientëve.
(Herë të lexuara: 202)
als_Latn als_Latn als_Latn als_Latn